stanford-oval/wikipedia huggingface dataset:
การลงประชามติรัฐธรรมนูญตุรกี พ.ศ. 2560

มีการจัด การลงประชามติรัฐธรรมนูญ ทั่วประเทศตุรกีเมื่อวันที่ 16 เมษายน 2560 ว่าจะอนุมัติการแก้ไขเพิ่มเติมรัฐธรรมนูญแห่งตุรกีที่เสนอไว้ 18 มาตราหรือไม่ ซึ่งพรรครัฐบาล พรรคความยุติธรรมและการพัฒนา (AKP) และพรรคขบวนการชาตินิยม (MHP) เป็นผู้เสนอ หากได้รับอนุมัติ ตำแหน่งนายกรัฐมนตรีจะถูกยุบและการปกครองระบบรัฐสภาเดิมจะถูกเปลี่ยนเป็นประธานาธิบดีฝ่ายบริหาร (executive presidency) และระบบประธานาธิบดี มีการเสนอให้ที่นั่งในรัฐสภาเพิ่มขึ้นจาก 550 เป็น 600 ที่นั่ง และมีการเสนอให้ประธานาธิบดีควบคุมการแต่งตั้งข้าราชการสู่สำนักงานผู้พิพากษาและอัยการสูงสุดได้มากขึ้น การจัดรัฐธรรมนูญดังกล่าวอยู่ภายใต้สถานการณ์ฉุกเฉินซึ่งมีการประกาศหลังความพยายามรัฐประหารที่ล้มเหลวในเดือนกรกฎาคม 2559 ผลเบื้องต้นชี้ว่าฝ่ายออกเสียงลงคะแนน "ใช่" นำอยู่ 51-49% สภาการเลือกตั้งสูงสุดอนุญาตให้ยอมรับบัตรลงคะแนนที่มิได้ประทับตราว่ามีผลใช้ได้ พรรคฝ่ายค้านหลักประกาศว่าท่าทีดังกล่าวไม่ชอบด้วยกฎหมาย โดยอ้างว่าบัตรลงคะแนนถึง 1.5 ล้านบัตรมิได้ประทับตรา และปฏิเสธยอมรับผลการลงประชามติ สำนักงานการเลือกตั้งแถลงว่า อาจประกาศผลลัพธ์อย่างเป็นทางการในอีก 11 ถึง 12 วัน
ประธานธิบดีฝ่ายบริหารเป็นนโยบายที่มีมายาวนานของพรรครัฐบาล AKP และผู้ก่อตั้งและประธานาธิบดีตุรกีคนปัจจุบัน เรเจป ไตยิป แอร์โดอัน ในเดือนตุลาคม 2559 พรรคขบวนการชาตินิยม (MHP) ประกาศความร่วมมือในการผลิตร่างข้อเสนอร่วมกับรัฐบาล ด้วยการสนับสนุนร่วมของทั้งสมาชิกรัฐสภา AKP และ MHP เพียงพอนำข้อเสนอดังกล่าวสู่การลงประชามติหลังการเลือกตั้งรัฐสภาในเดือนมกราคม ผู้ที่เห็นชอบกับการออกเสียงลงคะแนน 'ใช่' แย้งว่าการเปลี่ยนแปลงดังกล่าวจำเป็นต่อประเทศตุรกีที่เข้มแข็งและเสถียร ว่าประธานาธิบดีฝ่ายบริหารจะนำมาซึ่งจุดจบของรัฐบาลผสมที่ไม่เสถียรซึ่งครอบงำการเมอืงตุรกีมาตั้งแต่ปลายคริสต์ทศวรรษ 1960 ถึงปี 2545 การรณรงค์ 'ไม่' แย้งว่าข้อเสนอดังกล่าวจะกระจุกอำนาจอยู่ในมือของประธานาธิบดีมากเกินไป ทำลายการแยกใช้อำนาจโดยสิ้นเชิง และดึงอำนาจนิติบัญญัติจากรัฐสภา นักวิจารณ์แย้งว่าระบบที่เสนอจะคล้ายกับ "เผด็จการจากการเลือกตั้ง" โดยไม่มีความสามารถเอาผิดกับฝ่ายบริหารได้ นำไปสู่ "การฆ่าตัวตายทางประชาธิปไตย" ในที่สุด สามวันก่อนการลงประชามติ ผู้ช่วยของแอร์โดกันคนหนึ่งเรียกร้องให้มีระบบสหพันธรัฐหากฝ่ายออกเสียง 'ใช่' ชนะ ทำให้เกิดเสียงโต้กลับจาก MHP ที่นิยมใช่ การรณรงค์ทั้งสองฝ่ายถูกกล่าวหาว่าใช้วาทกรรมแบ่งแยกและสุดขั้ว โดยแอร์โดกันกล่าวหาผู้ออกเสียง 'ไม่' ทุกคนว่าเป็นผู้ก่อการร้ายที่เข้ากับผู้สมคบรัฐประหารที่ล้มเหลวเมื่อปี 2559
การรณรงค์มีข้อกล่าวหาว่ามีการปราบปรามของรัฐต่อผู้รณรงค์ 'ไม่' ขณะที่การรณรงค์ 'ใช่' สามารถใช้สถานที่และเงินทุนของรัฐในการจัดระเบียบการเดินขบวนและเหตุการณ์การรณรงค์ สมาชิกผู้นำของการรณรงค์ 'ไม่' ล้วนถูกความรุนแรงและการจำกัดการรณรงค์ การรณรงค์ 'ใช่' เผชิญกับการจำกัดการรณรงค์โดยหลายประเทศยุโรป รัฐบาลเยอรมัน ดัตช์ เดนมาร์กและสวิสยกเลิกและขอให้ระงับเหตุการณ์การรณรงค์ 'ใช่' ที่มีเป้าหมายยังผู้ออกเสียงลงคะแนนชาวตุรกีต่างประเทศ การจำกัดดังกล่าวทำให้ความสัมพันธ์ทางทูตเสื่อมลงอย่างมากและทำใหเกิดวิกฤตการณ์ทางทูตระหว่างประเทศตุรกีและเนเธอร์แลนด์ นอกจากนี้ ยังมีการยกข้อกังวลเกี่ยวกับความไม่ชอบมาพากลของการออกเสียงลงคะแนน โดยผู้ออกเสียง 'ใช่' ในประเทศเยอรมนีถูกจับได้ว่าพยายามออกเสียงมากกว่าหนึ่งครั้งและยังพบว่ามีบัตรออกเสียงในครอบครองก่อนเริ่มกระบวนการออกเสียงลงคะแนนในต่างประเทศ
ความพึงพอใจของผู้ใช้งานคอมพิวเตอร์

ความพึงพอใจของผู้ใช้งานคอมพิวเตอร์ (Computer user satisfaction)  เป็นหัวข้อที่คล้ายคลึงเกี่ยวข้องกับ ความพึงพอใจในระบบ (System Satisfaction)  หรือ ความพึงพอใจของผู้ใช้ (User Satisfaction)  หรือ ความพึงพอใจในระบบคอมพิวเตอร์ (Computer System Satisfaction) และ ความพึงพอใจของผู้ใช้คนสุดท้ายในระบบคอมพิวเตอร์ (End User Computing Satisfaction)
ทั้งหมดนี้เป็นเรื่องเกี่ยวกับทัศนคติของผู้ใช้งานแต่ละคนที่มีต่อการใช้งานในระบบคอมพิวเตอร์หนึ่ง ๆ หรือหลายระบบ ในสภาพแวดล้อมและเนื้อหาที่เกี่ยวข้องกับแต่ละบุคคล
Doll และ Torkzadeh's (1988) ได้ให้คำจำกัดความในความาหมายของ ความพึงพอใจในผู้ใช้งาน (user satisfaction) มันเป็นเรื่องของ ทัศนคติของผู้ใช้ที่มีกับระบบแอปพลิเคชันที่ใช้งานในคอมพิวเตอร์อย่างเฉพาะเจาะจงในเรื่องใดเรื่องหนึ่งพี่พวกเขาใช้"
ในมุมมองกว้าง เราจะเห็นได้ว่า คำจำกัดความเรื่อง ความพึงพอใจในผู้ใช้งาน นี้สามารถถูกขยายออกไปได้อย่างกว้างขางจนถึง ระบบใด ๆ ที่ปฏิบัติการบนพื้นฐานคอมพิวเตอร์ด้วยเช่นกัน หรือ ตัวอย่างเช่น ระบบคอมพิวเตอร์ที่อยูภายในเครื่องมืออิเลคโทรนิคต่าง ๆ ที่เรียกว่า computer-based electronic appliance
อย่างไรก็ตาม นักวิชาการได้แบ่งแยกความหมายที่แตกต่างอย่างชัดเจนระหว่าง ความพึงพอใจในผู้ใช้ (user satisfaction) และ ความพึงพอใจในด้านการใช้งาน (usability) ในฐานะส่วนหนึ่งของ การมีปฏิบัติสัมพันธ์หรือการกระทำใด ๆ ที่มนุษย์มีต่อคอมพิวเตอร์ (Human-Computer Interaction)
มีตัวอย่างให้เห็นอยู่บ่อยครั้งว่า องค์กรใด ๆ ที่มีระบบที่เหมาะสมที่พวกเขาเชื่อว่า ระบบนั้น ๆ สามารถช่วยเพิ่มผลกำไร และ ลดค่าใช้จ่ายต่างลงได้ จะเป็นองค์กรที่ประสบความสำเร็จ ดังนั้นจึงเห็นได้ว่า ระบบที่เป็นพื้นฐานช่วยให้องค์กรประสบความสำเร็จ และ สามารถรักษาระดับความสำเร็จนั้น ๆ ไว้ได้ ขึ้นอยู่กับ ระบบคอมพิวเตอร์ที่องค์กรนั้น ๆ ใช้ในการดำเนินการนั่นเอง
อ้างถึง นักวิจัยกลุ่มหนึ่ง DeLone และ McLean (2002) ให้คำจำกัดความว่า ความพึงพอใจในผู้ใช้ นั้นเป็นกุญแจที่สำคัญในการวัดความสำเร็จของ ระบบคอมพิวเตอร์ ถ้าไม่ ผลที่ได้รับ จะเป็นไปในทิศทางตรงกันข้าม
อย่างไรก็ดี ในการพัฒนาเทคโนโลยีเพื่อสร้างความพึงพอใจในผู้ใช้และวัดผลความพึงพอใจนั้นยังเป็นสิ่งที่ เรากำลังค้นหา และ พัฒนาอย่างต่อเนื่องไม่สิ้นสุด
การประมวลผลสัญญาณ

การประมวลผลสัญญาณ หมายถึงการประมวลผล การขยาย และการแปลสัญญาณ รวมทั้งการวิเคราะห์และเปลี่ยนแปลงสัญญาณ
ประเภทของการประมวลผลสัญญาณ

การประมวลผลสัญญาณอาจแบ่งได้ตามประเภทสัญญาณ เช่น
การประมวลผลสัญญาณดิจิทัล - สำหรับสัญญาณที่ถูกดิจิไทซ์ (ทำให้เป็นดิจิทัล) แล้ว การประมวลผลจะถูกทำโดยวงจรดิจิทัล ไมโครโพรเซสเซอร์ หรือคอมพิวเตอร์
การประมวลผลสัญญาณแอนะล็อก - สำหรับสัญญาณที่ยังไม่ถูกดิจิไทซ์
การประมวลผลสัญญาณเสียง - สำหรับสัญญาณไฟฟ้าที่ใช้แทนเสียง
การประมวลผลสัญญาณคำพูด - สำหรับการตีความคำพูด
การประมวลผลสัญญาณวิดีโอ - สำหรับการตีความภาพเคลื่อนไหว
การประมวลผลอาร์เรย์
ความซื่อสัตย์

ความซื่อสัตย์ หมายถึงแง่มุมหนึ่งของศีลธรรม แสดงถึงคุณลักษณะทางบวกและคุณธรรม เช่น ความซื่อสัตย์สุจริต ความจริงใจ ความตรงไปตรงมา พร้อมด้วยความประพฤติตรง ตลอดจนการงดเว้นการโกหก การคดโกง หรือการลักขโมย เป็นต้น ยิ่งไปกว่านั้น ความซื่อสัตย์ยังหมายถึงความน่าไว้วางใจ ความภักดี ความเป็นธรรมและความบริสุทธิ์ใจอีกด้วย
หลายเชื้อชาติและวัฒนธรรมของแต่ละศาสนาให้ค่าความซื่อสัตย์เป็นอย่างมาก
ดูเพิ่ม

การโกหก
การมีน้ำใจ
ความจริงใจ
ความจริง
กำลัง

กำลัง อาจหมายถึง
กำลัง อัตราการทำงานที่เกิดขึ้น หรือพลังงานที่ถูกเปลี่ยนแปลง
กำลังไฟฟ้า อัตราพลังงานไฟฟ้าที่ส่งผ่านวงจร
กำลังมนุษย์ อัตราการทำงานที่กระทำโดยมนุษย์
"กำลัง" คำช่วยกริยา เช่น กำลังกิน กำลังนอน กำลังเดิน กำลังวิ่ง
การยกกำลังในทางคณิตศาสตร์
กำลังใจ (morale) สภาพของจิตใจที่มีความเชื่อมั่นและกระตือรือร้น
ดูเพิ่ม

เพาเวอร์หรือพาวเวอร์ (power)
พลังงาน
อำนาจ
การลงประชามติขยายประชาคมเศรษฐกิจยุโรป

การลงประชามติขยายประชาคมเศรษฐกิจยุโรป (Référendum sur l'élargissement de la CEE) จัดขึ้นเมื่อวันที่ 23 เมษายน พ.ศ. 2515 เป็นการลงประชามติเห็นชอบหรือไม่เห็นชอบในการผนวกสหราชอาณาจักร เดนมาร์ก ไอร์แลนด์ และนอร์เวย์เข้ากับประชาคมเศรษฐกิจยุโรป (Communauté économique européenne (CEE))
| 0 | 1 | 2 | 3 |
| --- | --- | --- | --- |
| ทางเลือก | ทางเลือก | คะแนนเสียง | เปอร์เซนต์ |
|  | เห็นชอบ | 10,847,554 | 68.32% |
|  | ไม่เห็นชอบ | 5,030,934 | 31.68% |
| ผลรวม | ผลรวม | 15,878,488 |  |
 
| บัตรดี | บัตรดี | 15,878,488 | 88.39% |
| บัตรเสีย | บัตรเสีย | 2,086,119 | 11.61% |
| จำนวนผู้มาใช้สิทธิ | จำนวนผู้มาใช้สิทธิ | 17,964,607 | 60.24% |
| จำนวนผู้งดออกเสียงเลือกตั้ง | จำนวนผู้งดออกเสียงเลือกตั้ง | 11,855,857 | 39.76% |
| จำนวนผู้มีสิทธิเลือกตั้ง | จำนวนผู้มีสิทธิเลือกตั้ง | 29,820,464 | 100% |
| 0 | 1 | 2 | 3 |
| --- | --- | --- | --- |
| ไม่เห็นชอบ :  5 030 934 (31.68%) |  |  | เห็นชอบ :  10 847 554 (68.32%) |
▲
General visceral afferent fiber

| General visceral afferent fiber |
| --- | --- |
ผังแสดงโครงสร้างทั่วไปของเส้นประสาทไขสันหลัง 1. Somatic efferent 2. Somatic afferent 3,4,5. Sympathetic efferent 6,7. Sympathetic afferent
อภิธานศัพท์กายวิภาคศาสตร์[แก้ไขบนวิกิสนเทศ]
general visceral afferent fiber (ตัวย่อ GVA) เป็นเส้นใยประสาทนำเข้า (afferent fiber) ที่นำกระแสประสาทเกี่ยวกับความรู้สึก (ปกติเป็นความเจ็บปวดหรือความรู้สึกที่ก่อรีเฟล็กซ์) จากอวัยวะภายใน ต่อม และเส้นเลือดเข้าไปยังระบบประสาทกลาง
เป็นส่วนของระบบประสาทอิสระ
แต่ไม่เหมือนกับเส้นใยประสาทนำออก (efferent fiber) ของระบบประสาทอิสระ คือ general visceral efferent fiber (ตัวย่อ GVE) เส้นใยประสาทนำเข้าจะไม่แบ่งออกเป็นส่วนของระบบประสาทซิมพาเทติกหรือพาราซิมพาเทติก
ประสาทสมองที่มีใยประสาท GVA รวมทั้งประสาทลิ้นคอหอย (glossopharyngeal nerve, CN IX) และประสาทเวกัส (vagus nerve, CN X)
GVA อาจก่ออาการปวดต่างที่เพราะกระตุ้น general somatic afferent fiber เมื่อมาประจบกันที่ posterior grey column ในไขสันหลัง
ปกติแล้วเส้นประสาทนี้ไม่ไวต่อการถูกบาด ถูกกดทับ หรือถูกลวก
แต่การออกแรงเกินในกล้ามเนื้อเรียบและพยาธิสภาพอาจก่อความเจ็บปวดที่อวัยวะภายใน (บ่อยครั้งโดยเป็นอาการปวดต่างที่)
วิถีประสาท > ท้อง

ในท้อง GVA ปกติจะไปกับเส้นใยประสาท sympathetic efferent fiber (อันเป็น GVE อย่างหนึ่ง)
คือ ตัวรับความรู้สึกในอวัยวะจะส่งกระแสประสาทตาม GVA ไปสู่ปมประสาท (ganglion) อันเป็นที่ที่เส้นใยประสาทนำออกของระบบประสาทซิมพาเทติกทำการไซแนปส์ และดำเนินต่อไปตามประสาทอวัยวะภายใน 
(splanchnic nerve)
จากปมประสาทเข้าไปในลำต้นประสาทซิมพาเทติก 
(sympathetic trunk)
แล้วเข้าไปในแขนงประสาทส่วนหน้า (ventral ramus)
ผ่าน white ramus communicans
แล้วในที่สุดก็เข้าไปในประสาทไขสันหลังผสมที่มาจาก rami และ root 
ต่อจากนี้ GVA จะแยกจาก sympathetic efferent ซึ่งผ่าน ventral root เข้าไปในไขสันหลัง คือ GVA จะผ่าน dorsal root ของไขสันหลังเข้าไปในปมประสาทรากหลัง (dorsal root ganglion) ซึ่งเป็นที่อยู่ตัวเซลล์ของ GVA
แล้วเส้นใยประสาทก็จะออกจากปมประสาทรากหลัง เข้าไปยุติเป็นไซแนปส์ที่เนื้อเทาส่วนหนึ่งของปีกหลัง (dorsal horn) ของไขสันหลัง ซึ่งก็จะส่งกระแสประสาทต่อไปยังเซลล์ประสาทในระบบประสาทกลาง
เส้นประสาท GVA เดียวในท้องที่ไม่ได้ตามวิถีประสาทตามที่ว่า ส่งไปที่ส่วนต่าง ๆ ครึ่งปลายของไส้ใหญ่ส่วนคด (sigmoid colon) และไส้ตรง
GVA เหล่านี้ ตามเส้นใยประสาทนำออกพาราซิมพาเทติกไปยังลำกระดูกไขสันหลังแทน โดยจะผ่านเข้าปมประสาทรากหลังในระดับ S2–S4 ไปในไขสันหลัง
วิถีประสาท > เชิงกราน

วิถีเส้นประสาท GVA จากอวัยวะต่าง ๆ ของเชิงกรานโดยทั่วไปจะขึ้นอยู่กับตำแหน่งของอวัยวะเทียบกับเส้นเจ็บปวดที่เชิงกราน (pelvic pain line)
อวัยวะหรือส่วนของอวัยวะในเชิงกรานจัดว่า อยู่เหนือเส้นเจ็บปวดที่เชิงกรานถ้ามันอยู่ชิดกับเยื่อบุช่องท้อง ยกเว้นลำไส้ใหญ่ ที่เส้นเจ็บปวดที่เชิงกรานจะอยู่ตรงกลางไส้ใหญ่ส่วนคด
เส้นใยประสาท GVA จากอวัยวะเหนือเส้นเจ็บปวดจะตามเส้นใยประสาทนำออกซิมพาเทติก ส่วนเส้นใยประสาท GVA จากอวัยวะใต้เส้นเจ็บปวดจะตามเส้นใยประสาทนำออกพาราซิมพาเทติก
และความเจ็บปวดจากส่วนหลังที่ว่านี้มีโอกาสน้อยกว่าที่จะรู้สึกได้
สารสื่อประสาท

สำหรับ GVA หลายเส้น ปลายนอกประสาทส่วนกลาง (periphery) และในไขสันหลังจะมีสารสื่อประสาทเป็น substance P และ neuropeptide อื่น ๆ ในกลุ่ม tachykinin เช่น neurokinin A และ neurokinin B โดยเฉพาะเส้นใยประสาทที่เป็นส่วนของระบบซิมพาเทติก
ดูเพิ่ม

General somatic afferent fiber
General visceral efferent fiber
อาการปวดต่างที่
เชิงอรรถ

↑  splanchnic nerve เป็นคู่เส้นประสาทอวัยวะภายใน (visceral nerve) ที่ประกอบด้วยเส้นใยประสาทของระบบประสาทอิสระ คือ เส้นใยประสาทนำออกของอวัยวะภายใน (visceral efferent fiber) และเส้นใยประสาทรับความรู้สึก คือ เส้นใยประสาทนำเข้าของอวัยวะภายใน (visceral afferent fiber)
โดยทั้งหมดเป็นเส้นใยประสาทของระบบประสาทซิมพาเทติกยกเว้นประสาทอวัยวะภายในจากเชิงกราน (pelvic splanchnic nerve) ซึ่งประกอบด้วยเส้นใยประสาทของระบบประสาทพาราซิมพาเทติก
↑  sympathetic trunk หรือ sympathetic chain หรือ gangliated cord เป็นคู่มัดเส้นใยประสาทที่วิ่งจากฐานของกะโหลกศีรษะไปยังกระดูกก้นกบ (coccyx)
↑  ventral ramus (ramus มาจากภาษาละตินแปลว่า สาขา) เป็นส่วนหน้า (anterior) ของประสาทไขสันหลัง
ส่งเส้นประสาทไปยังลำตัวและแขนขาส่วนหน้าด้านข้าง (antero-lateral)
โดยมากจะใหญ่กว่า dorsal ramus
↑  white ramus communicans มาจากคำละติน ramus แปลว่า สาขา และ communicans แปลว่า ส่งต่อ เป็นลำเส้นใยประสาทซิมพาเทติกก่อนปมประสาทที่ส่งออกจากไขสันหลัง
การลงประชามติการเลือกตั้งประธานาธิบดีฝรั่งเศสผ่านหลักการออกเสียงทั่วไป

การลงประชามติการเลือกตั้งประธานาธิบดีฝรั่งเศสผ่านหลักการออกเสียงทั่วไป (Référendum sur l'élection au suffrage universel du président de la République) จัดขึ้นเมื่อวันที่ 28 ตุลาคม พ.ศ. 2505 เป็นการลงประชามติเห็นชอบหรือไม่เห็นชอบในการเลือกตั้งประธานาธิบดีฝรั่งเศสโดยตรงแบบสากล ซึ่งผลการลงประชามติคือเห็นชอบกว่า 3 ใน 5
| 0 | 1 | 2 | 3 |
| --- | --- | --- | --- |
| ทางเลือก | ทางเลือก | คะแนนเสียง | เปอร์เซนต์ |
|  | เห็นชอบ | 13,150,516 | 62.25% |
|  | ไม่เห็นชอบ | 7,974,538 | 37.75% |
| ผลรวม | ผลรวม | 21,125,054 |  |
 
| บัตรดี | บัตรดี | 21,125,054 | 97.37% |
| บัตรเสีย | บัตรเสีย | 569,509 | 2.63% |
| จำนวนผู้มาใช้สิทธิ | จำนวนผู้มาใช้สิทธิ | 21,694,563 | 76.97% |
| จำนวนผู้งดออกเสียงเลือกตั้ง | จำนวนผู้งดออกเสียงเลือกตั้ง | 6,490,915 | 23.03% |
| จำนวนผู้มีสิทธิเลือกตั้ง | จำนวนผู้มีสิทธิเลือกตั้ง | 28,185,478 | 100% |
| 0 | 1 | 2 | 3 |
| --- | --- | --- | --- |
| ไม่เห็นชอบ : 7 974 538 (37.75%) |  |  | เห็นชอบ : 13 150 516 (62.25%) |
▲
การลงประชามติปกครองตนเองของแอลจีเรีย

การลงประชามติปกครองตนเองของแอลจีเรีย (Référendum sur l'autodétermination en Algérie) จัดขึ้นเมื่อวันที่ 8 มกราคม พ.ศ. 2504 เป็นการลงประชามติเห็นชอบหรือไม่เห็นชอบในการให้ประเทศแอลจีเรียฝรั่งเศส ปกครองตนเองอย่างเป็นอิสระ
| 0 | 1 | 2 | 3 |
| --- | --- | --- | --- |
| ทางเลือก | ทางเลือก | คะแนนเสียง | เปอร์เซนต์ |
|  | เห็นชอบ | 17,447,669 | 74.99% |
|  | ไม่เห็นชอบ | 5,817,775 | 25.01% |
| ผลรวม | ผลรวม | 23,265,444 |  |
 
| บัตรดี | บัตรดี | 23,265,444 | 96.99% |
| บัตรเสีย | บัตรเสีย | 721,469 | 3.01% |
| จำนวนผู้มาใช้สิทธิ | จำนวนผู้มาใช้สิทธิ | 23,986,913 | 73.76% |
| จำนวนผู้งดออกเสียงเลือกตั้ง | จำนวนผู้งดออกเสียงเลือกตั้ง | 8,533,320 | 26.24% |
| จำนวนผู้มีสิทธิเลือกตั้ง | จำนวนผู้มีสิทธิเลือกตั้ง | 32,520,233 | 100% |
| 0 | 1 | 2 | 3 |
| --- | --- | --- | --- |
| ไม่เห็นชอบ :  5 817 775 (25.01%) |  |  | เห็นชอบ :  17 447 669 (74.99%) |
▲
การลงประชามติที่ลิกเตนสไตน์ ค.ศ. 1932

การลงประชามติเพื่อเปลี่ยนระบบการเลือกตั้ง เกิดขึ้นที่ประเทศลิกเตนสไตน์ เมื่อวันที่ 14 กุมภาพันธ์ ค.ศ. 1932 โดยมีผู้ใช้สิทธิ์เห็นชอบให้เปลี่ยนระบบเลือกตั้ง 54.9%
ผลการลงมติ

| ตัวเลือก | คะแนน | % |
| --- | --- | --- |
| เห็นชอบ | 1,202 | 54.9 |
| ไม่เห็นชอบ | 986 | 45.1 |
| งดออกเสียง/บัตรเสีย | 49 | – |
| รวมทั้งหมด | 2,237 | 100 |
| ผู้มีสิทธิ์ลงมติ | 2,338 | 95.7 |
Source: Nohlen & Stöver
กลุ่มภาษาคิปชาก

| กลุ่มภาษาคิปชาก |
| --- | --- |
กลุ่มภาษาเตอร์กิกตะวันตกเฉียงเหนือ
กลุ่มเชื้อชาติ:: ชาวคิปชาก
ภูมิภาค:: เอเชียกลาง, รัสเซีย, คอเคซัสเหนือ, ยูเครน
การจําแนกทางภาษาศาสตร์:: เตอร์กิกเตอร์กิกทั่วไปกลุ่มภาษาคิปชาก
กลุ่มย่อย::   Kipchak–Bulgar  Kipchak–Cuman  Kipchak–Nogai  Kyrgyz–Kipchak  
กลอตโตลอก:: kipc1239

กลุ่มภาษาคิปชาก (Kypchak languages) หรือกลุ่มภาษาเตอร์กิกตะวันตกเฉียงเหนือ ซึ่งเป็นสาขาหลักของกลุ่มภาษาเตอร์กิกที่มีผู้พูดมากกว่า 12 ล้านคน ในบริเวณตั้งแต่ลิทัวเนียถึงจีน
ลักษณะทางภาษาศาสตร์

ลักษณะร่วมกันของกลุ่มภาษาคิปชากได้แก่
เปลี่ยนเสียงจากภาษาเตอร์กิกดั้งเดิม d เป็น j
ไม่มีเสียง h ที่ตำแหน่งต้นพยางค์ ยกเว้นภาษาแฆแลจที่ยังเหลือลักษณะนี้
มีการเปลี่ยนเสียงสระบางตัว เปลี่ยนเสียง j ที่ต้นคำเป็น ʒ และมีการกล้ำเสียงที่พยางค์สุดท้าย
การจัดจำแนก

แบ่งได้เป็นสามกลุ่มคือ
กลุ่มภาษาคิปชาก-โบลการ์ รวมภาษาบัชกอร์ตและภาษาตาตาร์
กลุ่มภาษาคิปชาก-คูมาน รวมทั้งภาษาการาเชย์-บัลการ์ ภาษาคูเมียก ภาษาคาเรียม ภาษาเครียมชักและภาษาที่ตายแล้วอย่างภาษาคูมาน ภาษาอูรุมและภาษาตาตาร์ไครเมียมีพื้นฐานของภาษาคิปชาก-คูมาน แต่ได้รับอิทธิพลจากภาษาโอคุซมาก
กลุ่มภาษาคิปชาก-โนกาย ได้แก่ ภาษาการากัลปัก ภาษาคาซัคและภาษาโนกาย ภาษาคีร์กิซที่เป็นภาษาเขียนได้รับอิทธิพลจากกลุ่มภาษาคิปชากมากโดยเฉพาะจากภาษาคาซัค แต่ปรากฏว่าภาษานี้อยู่อีกกลุ่มหนึ่ง
ภาษาอุซเบกสำเนียงคิปชากเป็นกลุ่มภาษาคิปชากที่ครั้งหนึ่งเคยใช้พูดในอุซเบกิสถาน และกลายเป็นสำเนียงกลางระหว่างภาษาอุซเบกกับภาษาคาซัค ภาษาของชาวมัมลุกในอียิปต์คล้ายจะเป็นกลุ่มภาษาคิปชากซึ่งอาจะอยู่ในกลุ่มภาษาคิปชาก-คูมาน
บรรณานุกรม

Johanson, Lars; Csató, Éva Ágnes (1998). The Turkic Languages. London: Routledge. ISBN 0-415-08200-5.
Menges, Karl H. (1995). The Turkic Languages and Peoples (2nd ed.). Wiesbaden: Harrassowitz. ISBN 3-447-03533-1.
การลงประชามติประเทศเฮติ ค.ศ. 1935

การลงประชามติรัฐธรรมนูญ เกิดขึ้นที่ประเทศเฮติ เมื่อวันที่ 2 มิถุนายน ค.ศ. 1935โดยมีการแก้ไขวาระในการดำรงตำแหน่งของประธานาธิบดี
ผลการลงมติ

| ตัวเลือก | คะแนน | % |
| --- | --- | --- |
| เห็นชอบ | 614,217 | 100 |
| ไม่เห็นชอบ | 297 | 0.0 |
| บัตรเสีย/งดออกเสียง | - |  |
| รวมทั้งหมด | 614,514 | 100 |
Source: Nohlen
Mcrypt

"mcrypt" เป็นชุดคำสั่งที่ช่วยในการเข้ารหัสข้อมูลบนระบบปฏิบัติการยูนิกซ์ ซึ่งนำมาแทนที่แพคเกจ crypt () และคำสั่ง crypt (1) เดิม ภายใต้ลิขสิทธิ์ GNU General Public License โดยมีฟังก์ชันและกระบวนการการเข้ารหัสสมัยใหม่แบบต่างๆ ด้วยรูปแบบคำสั่งที่ง่าย ผู้ใช้งานที่เป็น end-user สามารถที่จะเข้าใจ และใช้งาน MCrypt ได้โดยไม่ต้องมีความรู้ทางการเข้ารหัสมากนัก องค์ประกอบที่สำคัญอย่างหนึ่งของ MCrypt คือ libmcrypt ซึ่งเป็น library การเข้ารหัสที่ Mcrypt ใช้ ขั้นตอนวิธีของการเข้ารหัสข้อมูลทั้งหมดที่ MCrypt รองรับ จึงขึ้นอยู่กับ library ตัวนี้ ส่วนโหมดของ Block algorithm ที่ MCrypt ใช้ คือ ECB CBC CFB OFB และ nOFB เมื่อ MCrypt ทำการเข้ารหัส หรือถอดรหัสแฟ้มข้อมูล MCrypt จะทำการสร้างแฟ้มข้อมูลขึ้นมาใหม่โดยมี extenion เป็น .nc และมี โหมด 0600 ซึ่งจะเก็บวันที่ของการเปลี่ยนแปลงแฟ้มข้อมูลเดิม (ซึงอาจสั่งให้โปรแกรมลบทิ้งได้ โดยใช้ -u parameter)
การใช้งาน MCrypt

โดยปกติ เมื่อเลือกขั้นตอนวิธีการเข้ารหัสแล้ว โปรแกรมจะเรียกหา passphase ซึ่งเราสามารถใส่ได้ไม่เกิน 512 ตัวอักษร ซึ่งโปรแกรมจะนำ passphase นี้ไปสร้าง key ขึ้น โดยใช้ขั้นตอนวิธีการสร้าง key ที่อยู่ในตัวโปรแกรม จากนั้นจึงส่งค่าต่างๆให้กับขั้นตอนวิธีการเข้ารหัสที่เลือก ส่วนในการใช้งานทีดีนั้น ผู้ใช้ควรจะเลือกใช้ขั้นตอนวิธีที่เหมาะสมกับข้อมูลที่จะเข้ารหัส ควรจะบีบอัดข้อมูลก่อนทำการเข้ารหัส ซึ่งจะช่วยลดการซ้ำซ้อนของข้อมูล (การเข้ารหัสข้อความที่มีอักขระเหมือนกันมากๆ จะทำให้เสี่ยงต่อการถูกถอดรหัสข้อมูลโดยการวิเคราะห์ pattern) และทำให้การเข้ารหัสนั้นเร็วขึ้น
Block algorithm ที่ใช้ใน MCrypt

ECB หรือ Electronic CodeBook เป็นโหมดพื้นฐานที่สุด โหมดนี้จะเข้ารหัสข้อมูลในแต่ละ block แบบอิสระต่อกัน
CBC หรือ Cipher Block Chaining จะดีกว่า ECB ตรงที่ข้อความแต่ละ block จะถูกนำมา XOR กับข้อความที่เข้ารหัสแล้วจาก block ก่อนหน้า (โดยที่ block แรกจะเป็น block ที่ถูกสุ่มมา ซึงจะทำให้การเข้ารหัสข้อความเดียวกัน ไม่จำเป็นต้องได้ข้อความที่เข้ารหัสแล้เหมือนกัน)
CFB หรือ Cipher-Feedback (in 8bit). เป็นขั้นตอนวิธีที่ใช้ข้อความที่เข้ารหัสแล้ว และ key มาเป็นองค์ประกอบในการสร้างชุดอัขระที่จะในไป XOR กับข้อความที่ต้องการเข้ารหัส ซ้ำๆ ไปจนได้ข้อความที่เข้ารหัสแล้ว
OFB หรือ Output-Feedback (in 8bit). นิยมใช้กับข้อมูลที่มีการรบกวน (ข้อมูลที่อาจจะเสียหาย หรือไม่สมบูรณ์) ซึ่งส่วนที่มีการรบกวนจะไม่สร้างความเสียหายกับส่วนอื่นๆ ในการเข้ารหัส และถอดรหัสเพราะข้อความที่ถูกเข้ารหัสจาก block นั้นๆ จะไม่นำมาใช้เป็นตัวตั้งต้นของการเข้ารหัสใน block อื่นๆ
nOFB หรือ Output-Feedback (in nbit). เช่นเดียวกับ OFB (in 8bit) แต่มีการเปลี่ยนแปลงขนาดของ block โดยที่ n คือขนาดของ block ที่จะใช้ในขั้นตอนวิธี
ตัวอย่างการใช้งาน

เข้ารหัสไฟล์ชื่อ data.txt :
$ mcrypt data.txt
Output:
Enter the passphrase (maximum of 512 characters)
   Please use a combination of upper and lower case letters and numbers.
   Enter passphrase: พิมพ์ passphrase ที่ต้องการ
   Enter passphrase: พิมพ์ passphrase อีกครั้ง
ไฟล์ที่เข้ารหัสแล้วจะมีนามสกุลเป็น .nc :
$ ls data.txt.nc
   $ cat data.txt.nc
ถอดรหัสไฟล์ชื่อ data.txt.nc :
$ mcrypt -d data.txt.nc
Output:
Enter passphrase:
   File data.txt.nc was decrypted.
ตรวจสอบดูไฟล์ที่ถูกถอดรหัสแล้ว:
$ ls data.txt
   $ cat data.txt
ลบ input file หากกระบวนการเสร็จสมบูรณ์ (ใช้ -u option) :
$ mcrypt -u data.txt
หรือ
$ mcrypt -u -d data.txt.nc
กงสะเด็น (สกุล)

| กงสะเด็น |
| --- | --- |

การจำแนกชั้นทางวิทยาศาสตร์
อาณาจักร:: Plantae
หมวด:: Magnoliophyta
ชั้น:: Magnoliopsida
อันดับ:: Lamiales
วงศ์:: Plantaginaceae
สกุล:: Picria Lour.

ชนิดต้นแบบ
Picria fel-terrae Lour.
กงสะเด็น (ชื่อวิทยาศาสตร์: Picria) เป็นสกุลของพืชดอกที่อยู่ในวงศ์เทียนเกล็ดหอย (Plantaginaceae)
มีถิ่นกำเนิดในแถบเทือกเขาหิมาลัยถึงจีนตอนใต้ ไปจนถึงคาบสมุทรมลายู รวมทั้งประเทศไทย ลาว และฟิลิปปินส์
มีชนิดเดียวในสกุล ได้แก่
Picria fel-terrae Lour. —กงสะเด็น
กระทรวงประเทศสหรัฐอาหรับเอมิเรตส์

ปัจจุบันประเทศ สหรัฐอาหรับเอมิเรตส์ มีกระทรวง 22  กระทรวง  ดังนี้
กระทรวงกลาโหม
กระทรวงมหาดไทย
กระทรวงประธาน
กระทรวงการคลัง
กระทรวงการต่างประเทศ
กระทรวงการอุดมศึกษาและการวิจัยทางวิทยาศาสตร์
กระทรวงโยธาธิการ
กระทรวงการค้าต่างประเทศ
กระทรวงคณะรัฐมนตรี
กระทรวงพลังงาน
กระทรวงเศรษฐกิจ
กระทรวงกิจการสังคม
กระทรวงศึกษาธิการ
กระทรวงวัฒนธรรม, เยาวชนและการพัฒนาชุมชน
กระทรวงสาธารณสุข
กระทรวงการต่างประเทศ
กระทรวงการต่างประเทศของรัฐบาลกลางแห่งชาติ
กระทรวงแรงงาน
กระทรวงยุติธรรม
กระทรวงสิ่งแวดล้อมและน้ำ
กระทรวงการต่างประเทศการเงิน
กระทรวงความสุข (UAE)
โอโกเอะไดมอนด์

"โอโกเอะไดมอนด์" (ญี่ปุ่น: 大声ダイヤモンド; โรมาจิ: Oogoe Diamond) (อังกฤษ: Diamond Shout) เป็นซิงเกิลลำดับที่ 10 ของเอเคบีโฟร์ตีเอต เปิดตัวเมื่อวันที่ 22 ตุลาคม พ.ศ. 2551 โดยคิงเรคอดส์
รายชื่อเพลง > เวอร์ชันปกติ

เนื้อเพลงทั้งหมดประพันธ์โดยยาซูชิ อากิโมโตะ
| ลำดับ | ชื่อเพลง | ยาว |
| --- | --- | --- |
| 1. | "Oogoe Diamond" |   |
| 2. | "109" |   |
| 3. | "Oogoe Diamond / Team A" |   |
| 4. | "Oogoe Diamond / Team B" |   |
รายชื่อเพลง > เวอร์ชันโรงละคร

เนื้อเพลงทั้งหมดประพันธ์โดยยาซูชิ อากิโมโตะ
| ลำดับ | ชื่อเพลง | ยาว |
| --- | --- | --- |
| 1. | "Oogoe Diamond" |   |
| 2. | "109" |   |
| 3. | "Oogoe Diamond / Team K" |   |
| 4. | "Oogoe Diamond / Kenkyuusei" |   |
| 5. | "Oogoe Diamond / SKE48" |   |
สมาชิก

หมายเหตุ: รายชื่อดังต่อไปนี้คือสมาชิกที่ร่วมแสดงในแต่ละเพลง สมาชิกที่ขึ้น "ตัวหนา" หมายถึงตำแหน่งเซ็นเตอร์ของเพลงนั้น ๆ (สถานะทีม ณ วันวางจำหน่ายซิงเกิล)
สมาชิก > Oogoe Diamond

เอเคบีโฟร์ตีเอต ทีมเอ: โทโมมิ อิตาโนะ, ไม โอชิมะ, โนโซมิ คาวาซากิ, ริเอะ คิตาฮาระ, ฮารุนะ โคจิมะ, ยูคาริ ซาโต้, มาริโกะ ชิโนดะ, มินามิ ทากาฮาชิ, อัตสึโกะ มาเอดะ, มินามิ มิเนกิชิ, มิโฮะ มิยาซากิ
เอเคบีโฟร์ตีเอต ทีมเค: ซายากะ อากิโมโตะ, ยูโกะ โอชิมะ, เอเรนะ โอโนะ, โทโมมิ คาซาอิ, ซาเอะ มิยาซาวะ
เอเคบีโฟร์ตีเอต ทีมบี: ยูกิ คาชิวางิ, ริโนะ ซาชิฮาระ, มายุ วาตานาเบะ
เอสเคอีโฟร์ตีเอต ทีมเอส: จูรินะ มัตสึอิ
สมาชิก > 109

เอเคบีโฟร์ตีเอต ทีมเอ: โทโมมิ อิตาโนะ, ไม โอชิมะ, โนโซมิ คาวาซากิ, ริเอะ คิตาฮาระ, ฮารุนะ โคจิมะ, ยูคาริ ซาโต้, มาริโกะ ชิโนดะ, มินามิ ทากาฮาชิ, อัตสึโกะ มาเอดะ, มินามิ มิเนกิชิ, มิโฮะ มิยาซากิ
เอเคบีโฟร์ตีเอต ทีมเค: ซายากะ อากิโมโตะ, ยูโกะ โอชิมะ, เอเรนะ โอโนะ, โทโมมิ คาซาอิ, ซาเอะ มิยาซาวะ
เอเคบีโฟร์ตีเอต ทีมบี: ยูกิ คาชิวางิ, ริโนะ ซาชิฮาระ, มายุ วาตานาเบะ
เอสเคอีโฟร์ตีเอต ทีมเอส: จูรินะ มัตสึอิ
สมาชิก > Oogoe Diamond / Team A

เอเคบีโฟร์ตีเอต ทีมเอ: โทโมมิ อิตาโนะ, โทโมมิ โอเอะ, ไม โอชิมะ, โนโซมิ คาวาซากิ, ริเอะ คิตาฮาระ, ฮารุนะ โคจิมะ, ฮิโตมิ โคมาตานิ, อามินะ ซาโต้, มาริโกะ ชิโนดะ, มินามิ ทากาฮาชิ, ฮานะ โทจิมะ, รินะ นากานิชิ, ริสะ นาริตะ, เรย์นะ ฟูจิเอะ, อัตสึโกะ มาเอดะ, มินามิ มิเนกิชิ, มิโฮะ มิยาซากิ
สมาชิก > Oogoe Diamond / Team K

เอเคบีโฟร์ตีเอต ทีมเค: ซายากะ อากิโมโตะ, อายากะ อุเมดะ, ยูโกะ โอชิมะ, เมกุมิ โอโฮริ, เอเรนะ โอโนะ, มานามิ โอคุ, โทโมมิ คาซาอิ, อาสึกะ คุราโมจิ, คานะ โคบายาชิ, นัตสึกิ ซาโต้, ริสะ นารุเสะ, คาโยะ โนโระ, คาโอรุ ฮายาโนะ, ยูกะ มาสึดะ, นัตสึมิ มัตสึบาระ, ซาเอะ มิยาซาวะ
สมาชิก > Oogoe Diamond / Team B

เอเคบีโฟร์ตีเอต ทีมบี: นารุ อิโนอุเอะ, คาซูมิ อุราโนะ, ไอกะ โอตะ, ยูกิ คาชิวางิ, ฮารุกะ คาตายามะ, มิกะ ซาเอกิ, มิกิ ซาโอโตเมะ, ริโนะ ซาชิฮาระ, มิกุ ทานาเบะ, ฮารุกะ นาคากาวะ, ซายากะ นากายะ, โมเอโนะ นิโต้, เรย์นะ โนกุจิ, นัตสึมิ ฮิราจิมะ, ยูกิ มัตสึโอกะ, รูมิ โยเนซาวะ, มายุ วาตานาเบะ
สมาชิก > Oogoe Diamond / Kenkyuusei

เอเคบีโฟร์ตีเอต เค็งคิวเซย์: ยูกะ อาริมะ, ฮารุกะ อิชิดะ, มายูมิ อุจิดะ, อากาเนะ อุริยะ, ชิสึกะ โอยะ, ฮารุกะ โคฮาระ, นาเอะ ซูซูกิ, อากิ ทาคาโจ, รินะ จิคาโนะ, มายุ โทมิตะ, จิซาโตะ นากาตะ, โทโมมิ นาคัตสึกะ, มิซาโตะ โนนากะ, อาริสะ ฮาตายามะ, ซาร่า ฟูจิโมโตะ, ซาโตมิ มูรานากะ
สมาชิก > Oogoe Diamond / SKE48

เอสเคอีโฟร์ตีเอต: โฮนามิ อินางากิ, มาซานะ โอยะ, คิฮารุ โอเซกิ, ฮารุกะ โอโนะ, มิซึกิ คุวาบาระ, เซย์ระ ซาโต้, มิเอโกะ ซาโต้, ไอโกะ ชิบาคิ, รินะ ชินไค, คิราระ ซูซูกิ, สึกินะ ทาคาอิ, ชิโอริ ทาคาดะ, อากิ เดกุจิ, ยูกะ นากานิชิ, ริคาโกะ ฮิราตะ, คานาโกะ ฮิรามัตสึ, ไอกะ มาเอคาวะ, จูรินะ มัตสึอิ, เรนะ มัตสึอิ, ยุย มัตสึชิตะ, ซายูกิ โมริ, โมเอะ ยามาชิตะ
ดูเพิ่ม

รายชื่อผลงานของเอเคบีโฟร์ตีเอต
กีฬาโปโลน้ำในโอลิมปิกฤดูร้อน 1936

กีฬาโปโลน้ำในโอลิมปิกฤดูร้อน 1936 จัดแข่งขันที่กรุงเบอร์ลิน ประเทศเยอรมนี แข่งขัน 1 ประเภท คือ ประเภททีมชาย